I reMarkable bygger vi et selskap med de aller skarpeste hodene. Sammen utvikler vi et produkt som definerer en helt ny kategori innen forbrukerelektronikk - på en global konkurransearena! Vi er nå på jakt etter en allsidig person innen hardwareutvikling som ønsker å være med på å skape spennende produkter.

Å bidra til å utvikle et produkt for mennesker over hele verden er ikke bare utfordrende og spennende, det er en mulighet som dukker opp sjelden i lille Norge. reMarkable solgte for 184 millioner kroner i første år i marked. Vi har på kort tid blitt et selskap som får mye oppmerksomhet og som planlegger for sterk vekst både kommersielt og i antall ansatte. For å nå vårt mål – å hjelpe mennesker over hele verden med å fokusere og tenke bedre – trenger vi de aller dyktigste menneskene på laget og søker nå å utvide vår herlige gjeng på 40 ansatte i våre nye kontorer «Villa Biermann» øverst på Grünerløkka.

Å jobbe med produktutvikling i reMarkable er unikt. Vi jobber systematisk, iterativt og datadrevet, men glemmer ikke å lytte til magefølelsen - og heller ikke det å gjøre ting vi syns er spennende! Med reMarkables suksess så langt har vi muligheten til å utvikle produkter som leveres rett hjem til tusenvis av mennesker over hele verden.

Lead Hardware Engineer i reMarkable

Som Lead Hardware Engineer i reMarkable vil du ha ansvaret for hardware teamet og det elektriske i alle våre fysiske produkter. Dere skal sammen med resten av reMarkable sørge for at kvaliteten lever opp til kundenes forventninger. Det gis stor frihet til å påvirke produktene vi lager og det er muligheter for mye ansvar og varierte oppgaver.

Arbeidsoppgavene vil blant annet omfatte

Lede og koordinere hardware teamet i reMarkable.

Ansvarlig for planlegging, utforming av kravspesifikasjon og utvikling av eksisterende og nye produkter.

Utvikling av hardware med spesielt fokus på problemstillinger rundt forbrukerelektronikk og low-power design.

Jobbe sammen med produsenter, leverandører, distributører, industrielle designere, mekaniske ingeniører, interne og eksterne hardwareutviklere, Linux-utviklere og flere.

Vurdere elektronikkomponenter med fokus på tilgjengelighet, pris og kvalitet.

Test og validering av elektronikken i reMarkable sine produkter og sørge for at de møter kravene satt av reMarkable, industristandarder og sertifiseringer.

Teknisk og best-practice dokumentasjon, overføre kunnskap til reMarkable og mentoring av junior hardwareutviklere.

Om deg

Du er lidenskapelig opptatt av teknologi og er dyktig innen ditt fagområde. Fordi våre produkter skapes av flere interne avdelinger og eksterne partnere som bidrar med sin ekspertise på sine fagfelt, er det viktig at du ser hele bildet og evner å ha god oversikt. Forbrukere i hundrevis av land skal få en utrolig opplevelse når de bruker reMarkable og det bør motivere deg å lage et produkt som tilfredsstiller deres behov. Du liker å jobbe i kryssfunksjonelle teams sammen med kollegaer som jobber med det kommersielle, design, markedsføring, logistikk og produksjon, support og kvalitetssikring. Du ønsker samtidig å tilhøre en avdeling hvor den faglige ekspertisen dyrkes. Du trives med høyt tempo, ofte nye utfordringer og stort ansvar.

Du har

3-5 års utdannelse innen elektronikk eller tilsvarende utdanning

Minst 3 års erfaring med å være prosjektleder på hardwareprosjekter.

Totalt minst 8 års relevant erfaring. Eksempelvis

Erfaring med PCB prototyping, skjemadesign, utlegg og planlegging av produksjonstest. Erfaring med RF, magnetisk skjerming eller ARM prosessorer. Erfaring med utvikling av forbrukerelektronikk eller andre elektroniske produkter for andre industrier Erfaring med trade-off analyser av elektroniske komponenter Erfaring og kjennskap til PCB design software Erfaring og kjennskap til å planlegge og utføre prosjekter innen produktutvikling

Sterke kommunikasjonsevner på Norsk og Engelsk

Stor arbeidskapasitet og er selvgående.

Mulighet til å jobbe lange dager ved behov

Vi tilbyr

Muligheten til å påvirke utviklingen av produktene hos reMarkable i årene som kommer

Muligheten til å jobbe med et dyktig team med bred bakgrunn

Konkurransedyktig lønn i et av Norges raskest voksende teknologiselskaper

Delta på turer med alle faste ansatte i reMarkable to ganger i året

Kontorplass i Norges kuleste kontorvilla - www.villabiermann.no

Send oss gjerne

Kort søknadsbrev

CV

Mer informasjon om reMarkable finner du her: https://remarkable.com/careers